cyanic-selkie/wikianc huggingface dataset:
Drugi svjetski rat
Evropa
U međuvremenu je, 18. jula 1936. godine, 34-godišnji Francisco Franco sa šačicom desničarskih generala podigao vojničku bunu protiv republike u Španiji. U tom ratu su učestvovali komunisti i liberali iz cijelog svijeta, na strani republike, a fašisti i nacisti, na Frankovoj strani. Nijemci i Italijani slali su ljudstvo i tenkove Frankovoj vojsci, dok je republikance opremom snabdijevao najviše Sovjetski savez, a dobrovoljci su dolazili sa svih kontinenata. Između ostalog bilo je tu i jugoslavenskih komunista, od kojih su mnogi iskustvo stečeno u Španiji kasnije iskoristili organizujući otpor okupatorima za vrijeme Drugog svjetskog rata. Nakon trogodišnjeg krvavog sukoba desničari su odnijeli pobjedu.
Njemačka je ponovo zauzela Rajnsku oblast na granici s Francuskom 7. marta 1936. godine. Poljska je tražila aktiviranje francusko-poljskog ugovora iz Lokarna, ali zahtjev za akcijom je bio odbačen. Francuska i Velika Britanija izabrale su strategiju popuštanja, pokušavajući da spase mir diplomatskim potezima.
Njemačka je anektirala Austriju u Anschlussu (anšlusu) 1938 godine. Britanski premijer Neville Chamberlain (Nevil Čembrlen) na sastanku u Minhenu 1938 godine sreo se s Adolfom Hitlerom pokušavajući dobiti od njega garanciju da Njemačka nema više teritorijalnih aspiracija. Vratio se kući mašući sporazumom (minhenski sporazum) i tvrdeći kako je uspio sačuvati "mir za naše pokoljenje". Ovo je praktično ostavilo Hitleru odriješene ruke da priključi Čehoslovačku Studetsku oblast, sa većinskim njemačkim stanovništvom, Reichu. Sovjetski savez je protestvovao u Ligi naroda protiv ovakvog sporazuma i ponudio Čehoslovačkoj svoju vojnu pomoć, međutim Francuska i Britanija savjetovali su Čehoslovačkuda tu ponudu ne prihvati.
Hitler je nešto kasnije, ne obazirući se na tačke minhenskog sporazuma, okupirao cijelu Čehoslovačku, i ona je prestala postojati kao država. Chamberlain je tada pokušao sklopiti odbrambeni savez sa Francuskom i Sovjetskim savezom, ali to je propalo nakon što je ovaj prijedlog mjesecima bio u opticaju. Staljin se odlučio za potpisivanje pakta o nenapadanju sa Njemačkom, donekle ljut zbog toga što su ga Britanci i Francuzi ignorisali za vrijeme minhenskih pregovora. Britanija i Francuska tada dogovaraju da će u slučaju napada na Poljsku objaviti rat Njemačkoj, shvatajući da se Hitler ne može zaustaviti mirnim putem. U međuvremenu njemačko-sovjetski sporazum je potpisan 23. augusta 1939. godine, i osigurao je Hitleru mir na istočnim granicama, tako da je, svega sedmicu dana poslije potpisivanja pakta, Hitler napao Poljsku, čime formalno započinje Drugi svjetski rat.
Azija
Za vrijeme 1920-tih godina činilo se da demokratija pušta korijenje u Japanu, ali velika ekonomska kriza 1930-tih dovodi u prvi plan mnoge sposobne vojne vođe koji preuzimaju kontrolu nad Japanom, vladajući u ime cara Hirohita, zbog tradicionalnog poštovanja koje su Japanci gajili prema svojim carevima. 1931. godine Japan napada i okupira unutrašnju Mandžuriju, uspostavljajući marionetsku državu Mandžuko. 1937. godine započinje druga invazija kojom Japan okupira ostatak mandžurijske teritorije. Iz ovog razloga u nekim školama se 1937. godina računa kao godina u kojoj je Drugi svjetski rat započeo.
Sukob
Napadom Njemačke na Poljsku 1. 9. 1939. počeo je drugi svjetski rat. Prije napada na Poljsku sklopljen je sporazum između Njemačke i SSSR-a kojeg su potpisali njemački ministar vanjskih poslova Joachim von Ribbentrop i Josif Staljin. Prema ovom sporazumu Poljska je podijeljena između Sovjetskog Saveza i Njemačke, te su povučene granice između interesnih sfera ovih država u Evropi. Nakon Blitzkriega kroz Poljsku Hitler se okreće prema zapadu. Nakon nekoliko mjeseci tzv. Sitzkriega (sjedeći rat - zbog minimalnog broja akcija na zapadnom frontu tokom prvih mjeseci rata) napadom na zemlje Beneluxa i prolaskom kroz Ardensko gorje kako bi izbjegao utvrđenu odbrambenu liniju na Francusko-Njemačkoj granici (Mažinoova linija - Maginot) Hitler relativno lako uspjeva pokoriti Francusku. U Francuskoj je zatim uspostavljen režim generala Petaina koji je surađivao sa Njemačkom. Ovo je bila prva velika sila koja je pala pred Njemačkim napadom. Sljedeća je na redu bila Norveška koja je napadnuta kako bi Njemačka uspjela zatvoriti prilaz u Baltičko more. 250px|mini|Prikaz razvoja Drugog svjetskog rata Nakon što je imao čitavu Evropu pod kontrolom Hitler je namjeravao napasti Sovjetski savez, ali je njegove planove poremetio vojni puč koji se desio u Jugoslaviji. Naime grupa prozapadnjački orjentisanih Jugoslovenskih generala je svrgnula vladu Cvetković-Maček koja je potpisala pristup Trojnom paktu. Iako su nakon puča objavili kako ne odustaju od potpisanog pakta, Hitler je odlučio da prije napada na SSSR napadne i podijeli Jugoslaviju te pomogne Italiji da savlada Grčku.
Hitler se, zatim odlučio na tajni plan "Barbarosa", želio je napasti Staljina, i zauzeo se za mišljenje da Englezi neće biti u stanju da poduzmu nikakav ozbiljniji napad, on se čak zanosio mišljenjem da će pridobiti podršku zapadnih zemalja, na što one naravno nisu pristale, uvidjevši kolika opasnost prijeti od fašizma, stale su na stranu Staljina, koji nije imao pojma o svemu tome. Američki agenti u Tokiju otkrivaju za Barbarosu, i šalju upozorenje Staljinu, koji u to nije povjerovao, jer se zanosio mišljenjem da ga saveznik neće napasti.
U jesen 1940. godine Njemačka, Italija i Japan u Berlinu zaključile su trojni savez. Njime su se obavezale da će jedna drugoj pomoći u slučaju ako ih napadne neka država koja još nije bila u ratu. Savez se zvao savez Sila Osovine. Budući da su se izvan ratnih sukoba nalazile samo SAD, jasno je da je pakt bio usmjeren protiv njih.
Munjeviti rat je novi oblik ratovanja u kojem napadač zbog tehničke nadmoći i iznenađenja neprijatelju nanosi velike štete i zauzima njegovu teritoriju. Već u prvim danima ofanzive Nijemci su prodrli kroz sve frontove. Iznenađena i nepripremljena crvena armija pretrpjela je teške gubitke, a Nijemci su prodrli skroz do Moskve, gdje su pretrpjeli prvi veliki poraz u ratu.
Leše (Prevalje)
Leše su naseljeno mjesto u sastavu općine Prevalje, regija Koruška, Slovenija.
Historija
Do teritorijalne reorganizacije u Sloveniji nalazile su se u sastavu stare općine Ravne na Koroškem.
Stanovništvo
Na popisu stanovništva 2011. godine, Leše su imale 586 stanovnika.
Hidrografija Crne Gore
mini|desno|300px|Karta Crne Gore Crna Gora hidrografski pripada Crnmorskom i Jadranskom slivu. Crnomorskom slivu vodu nose Drina, Piva, Tara, Ćehotina, Lim i Ibar, a Jadranskom slivu odvodnjavaju se porječja Morače, Zete i Bojane. Zeta se ulijeva u Skadarsko jezero. Njena pritoka je Morača. Zbog pretežno vapnenačkog sastava stijenske mase česti su ponori, vrela, jama i sl. Skadarsko jezero je kriptodepresija koja polovi granica je između Albanije i Crne Gore. Površina jezera je 391 km2, od čega Crnoj Gori pripada 62% površine ili 243 km2. Brojna su mala visokoplaninska ledenjačka jezera na Durmitoru, Šatoru, Matarugama i dr. Ledenjačko Biogradsko jezero na Biogradskoj gori 1952. godine proglašeno nacionalnim parkom. Veliko je bogastvo Crne Gore hidroenergijom na Pivi, Tari, Morači i drugo
Sarkoplazmatski retikulum
thumb|300x300px|Poprečni presjek skeletnog mišića, na kojem se prikazuju t-tubule koje ulaze duboko u središte ćelije između dva terminalns cisterns/spojna SR. Tanje projekcije, koje vodoravno teku između dviju terminalnih cisterni, su uzdužni presjeci SR. Sarkoplasmatski retikulum (SR) je membrsnski-vezana struktura unutar mišićnih ćelija koja je slična endoplazmatskom retikulumu u ostalim ćelijama. Glavna funkcija SR je skladištenje kalcijevih iona (Ca2+). Razina kalcijevih iona se održava relativno konstantnom, s tim da je njihova koncentracija unutar ćelije 10.000 puta manja od koncentracije kalcijevih iona izvan ćelije. To znači da se mala povećanja kncentracije iona kalcija unutar ćelije lahko otkriju i mogu dovesti do važnih ćelijskih promjena (za kalcijum se kaže da je drugi glasnik; pogledajte detalje o ulozi kalcija u biologiji. Kalcij se koristi za izgradnju kalcij-karbonata (koji se nalazi u kredi) i kalcij-fosfata, dva spoja koja tijelo koristi za izradu zuba] i kostiju. To znači da previše kalcija unutar ćelija može dovesti do otvrdnjavanja (kalcifikacija) određenih unutarćelijskih struktura, uključujući i mitohondrije, što dovodi do smrti ćelije. Zbog toga je ključno da se razine kalcijevih iona strogo kontrolira i da se po potrebi može pustiti u ćeliju i potom iz nje ukloniti.
Struktura
Sarkoplazmatski retikulum je mreža tubula koje se protežu kroz mišićne ćelije, obavijajući se (ali ne u direktnom kontaktu) s miofibrilims (kontraktilnim jedinicama ćelije). Ćelije srčanog i skeletnog mišića sadrže strukture zvane transverzalne tubule (T-tubule)), koji su produžeci ćelijske membrane koji putuju u središte ćelije. T-tubule su usko povezane sa specifičnom regijom SR, poznatom kao terminalna cisterna u skeletnom mišiću, s razdvajajućim razmakom od otprilike 12 nanometara. Ovo je primarno mjesto oslobađanja kalcija. Uzdužni SR su tanje projekcije koji se kreću između terminalnih cisterni / spojnih SR i mjesto su na kojem su ionski kanali, potrebni za apsorpciju kalcijevih iona. Ovi procesi su detaljnije objašnjeni u daljnjem tekstu i osnovni su za proces spajanja ekscitacije-kontrakcije u skeletnom, srčanom i glatkom mišićnom tkivu.
Apsorpcija kalcija
Unutar svoje membrane, SR sadrži membranu ionske pumpe koja je odgovorna za ispumpavanje Ca2+ u SR. Kako je koncentracija kalcijevih iona unutar SR veća nego u ostatku ćelije, oni neće slobodno teći u SR, pa su potrebne pumpe, koje koriste energiju koju dobivaju iz molekule zvane adenozin trifosfat (ATP). Ove kalcijeve pumpe nazivaju se sarko (endo)plazmatski retikulumske ATPaze (SERCA). Postoji mnoštvo različitih oblika SERCA, s tim da se SERCA 2a nalazi prvenstveno u srčanom i skeletnom mišiću.
SERCA se sastoji od 13 podjedinica (s oznakom M1-M10, N, P i A). Kalcijevi ioni vežu se za M1-M10 podjedinice (koje se nalaze unutar membrane), dok se ATP veže za N, P i A podjedinice (koje se nalaze izvan SR). Kad se dva kalcijeva iona, zajedno s molekulom ATP-a, vežu na citosolnu stranu pumpe (tj. područje pumpe izvan SR-a), pumpa se otvara. To se događa jer ATP (koji sadrži tri fosfatne grupe) oslobađa jednu fosfatnu grupu (postaje adenozin-difosfat, ADP). Oslobođena fosfatna grupa tada se veže za pumpu, uzrokujući da pumpa promijeni oblik. Ova promjena oblika uzrokuje otvaranje citosolne strane pumpe, omogućavajući ulazak dva Ca2+. Citosolna strana pumpe se zatim zatvara i otvara se sarkoplazmatski retikulum, oslobađajući Ca2+ u SR.
Protein koji se nalazi u srčanom mišiću, a zove se fosfolamban (PLB) sprečava rad SERCA. To se postiže vezanjem na SERCA i smanjujući njegovu privlačnost (afinitet) prema kalciju, čime sprečava unos kalcija u SR. Ako se iz citosola ne ukloni Ca2+, sprečava se opuštanje mišića, a samim tim znači i smanjenje mišićne kontrakcije. Ipak, molekule poput adrenalina i noradrenalina, mogu sprečiti PLB da inhibira SERCA. Kad se ovi hormoni vežu za receptor, zvani beta 1 adrenoceptor, smješten na ćelijskoj membrani, oni proizvode niz reakcija (poznatih kao ciklični AMP put)) koji proizvodi enzim zvani protein kinaza A (PKA). PKA može dodati fosfat u PLB (ovo je poznato kao fosforilacija), sprečavajući da inhibira SERCA i omogućava opuštanje mišića.
Skladištenje kalcija
U SR se nalazi protein koji se zove kalsekvestrin. Ovaj protein se može vezati na oko 50 Ca 2+, što smanjuje količinu slobodnog Ca2+ unutar SR (jer se više veže na kalsekvestrin). Zbog toga se može sačuvati više kalcija (kalsekvestrin se ponaša kao pufer). Prvenstveno se nalazi unutar spoja SR / terminalna cisterna, u uskoj povezanosti s kanalom za oslobađanje kalcija (opisan dolje).
Oslobađanje kalcija
Oslobađanje kalcijevvih iona iz SR, događa se u spoju SR / terminalna cisterna kroz rijanodinski receptor (RyR) i poznato je kao kalcijevo varničenje. Postoje tri vrste rijanodinskih receptora, RyR1 (skeletni mišić), RyR2 (srčani mišić) i RyR3 (mozak). Oslobađanje kalcijuma putem rijanodinskih receptora u SR aktivira se različito u različitim mišićima. U srčanom i glatkom mišiću električni impuls (akcijski potencijal) pokreće kalcijeve ione da uđu u ćeliju kroz kalcijev kanal L-tipa smješten u ćelijskoj membrani (glatki mišić) ili membrani T-tubula (srčani mišića). Ovi kalcijevi ioni vežu se i aktiviraju RyR, uz veće povećanje koncentracije unutarćelijskog kalcija. U skeletnim mišićima, međutim, kalcijev kanal L-tipa vezan je na RyR. Stoga aktivacija L-tipa kalcijevog kanala, putem akcijskog potencijala, direktno aktivira RyR, izazivajući oslobađanje kalcija. Također, kofein (koji se nalazi u kahvii) može se vezati i stimulirati RyR. Kofein čini RyR osjetljivijim na akcijski potencijal (skeletni mišić) ili kalcij (srčani ili glatki mišić), stvarajući tako češće kalcijeve varnice (to je djelomično odgovorno za utjecaj kofeina na rad srca).
Mehanizam zaustavljanja oslobađanja kalcija putem RyR još uvijek nije u potpunosti razumljiv. Neki istraživači vjeruju da je to slučajno zatvaranje receptora rijanodina (poznato kao stohastička atricija) ili receptora rijanodina koji postaju neaktivni nakon kalcijeve varnice, dok drugi vjeruju da smanjenje kalcija u SR pokreće zatvaranje receptora.
Uloga u ukrućivanju mrtvaca
Raspad sarkoplazmatskog retikuluma, zajedno s rezultirajućem oslobađanju kalcija, važan je doprinos pojavi rigor mortis, ukrućenju mišića nakon smrti. Ako se koncentracija kalcija u sarkoplazmi poveća, tada to također može uzrokovati ukočenost mišića.
Ibar
Ibar je rijeka u južnom dijelu Srbije i istočnom dijelu Crne Gore, ukupne dužine 276 km. Izvire jakim vrelom ispod planine Hajla u istočnoj Crnoj Gori, 10 km uzvodno od Rožaja. Teče istočno do Kosovske Mitrovice, gdje se u njega ulijeva Sitnica, i odatle okreće na sjever i teče uglavnom uskim klisurama s izuzetkom nešto širih kotlina u okolini Zvečana, Leposavića, Raške i Baljevca. Tu je Ibar iskopao prirodni put između Kosovske nizije i ostatka Srbije. Tuda prolazi željeznička pruga, kao i magistrala koja je po ovoj rijeci i dobila ime, Ibarska magistrala. Ibar se kod Kraljeva ulijeva u Zapadnu Moravu.
Lug (Trebinje)
Lug je naseljeno mjesto u gradu Trebinju, Bosna i Hercegovina.
Geografija
Naselje Lug je smješteno na nekoliko kilometara uz put za Ljubinje.
Historija
Iz 16. og vijeka potiče Crkva Uspenja Bogorodice. Graditelji su bili dubrovački majstori. Uz crkvu je nekropola sa 13 stećaka, od čega 9 sanduka i 4 ploče i stari kameni nadgrobnici. Kompleks je proglašen nacionalnim spomenikom kulture Bosne i Hercegovine.
Hidrografija sjeveroistočne Bosne
Hidrografske odlike
Područje sjeveroistočne Bosne je dosta bogato površinskim vodenim tokovima, prije svega zahvaljujući vodonepropusnim stijenama, koje grade ove terene. Svi vodeni tokovi pripadaju slivu rijeke Save. Neki tokovi se direktno ulivaju u Savu, kao što su Dašnica, Gnjica (Lukavac), Brka, Tinja, Lomnica i Tolisa, dok se drugi indirektno ulivaju preko toka rijeke Bosne. Najveća pritoka Bosne sa ovog područja je Spreča, koja od nešto većih rijeka prima Gostelju, Oskovu, Jalu i Turiju. Nešto veće od ostalih pritoka Bosne su Jablanica i Lukavica.
U sjevernom dijelu područja
Vodene tokove karakteriše sporo kretanje, meandiranje i često mijenjanje korita. U tom dijelu terena česte su i poplave radi kojih su izgrađeni i odbrambeni nasipi, a neki tokovi regulisani.
U središnjem dijelu
Gdje je teren izgrađen pretežno od klastičnih tercijarnih sedimenata, hidrografska mreža je centripetalnog tipa sa zrakasto raspoređenim tokovima od vrha u svim pravcima.
U južnom dijelu područja
Raspored vodenih tokova je nepravilan i uslovljen je razlikama u otpornosti stijena na riječnu eroziju. Pretežno vodonepropusne stijene u građi terena uslovljavaju visok koeficijent površinskog oticanja padavina i direktnu zavisnost vodostaja od padavina. Zbog toga, a i zbog nagiba terena, veliki broj tokova u središnjem i južnom dijelu ima bujični karakter. Ovo područje karakterišu i stajaće vode. Od vještačkih jezera najveće je Modračko jezero. Manje jezero je Vidara kod Gradačca.
U sjevernom području
U aluvijalnim ravnima Save i Bosne ima veliki broj bara i mrtvaja, koje najvećim dijelom imaju vodu tokom čitave godine.
Zaostali pješak
U šahu, zaostali pješak jeste pješak koji je "zaostao" iza svih pješaka iste boje na susjednim linijama i koji ne može sigurno ići naprijed. Primjer se nalazi na dijagramu desno.
Inherentna slabost
Zaostali pješaci obično su pozicioni hendikep jer ih je teško braniti. Također, protivnik može smjestiti figuru (obično skakača) na "rupu" ispred zaostalog pješaka bez opasnosti da ga napadne drugi pješak. Zaostali pješak također sprečava vlastite topove i damu na istoj liniji da napadnu figuru smještenu u rupi.
Ako je zaostali pješak na poluotvorenoj liniji, kao u ovom slučaju, hendikep je još i veći zato što protivnikova dama ili top može lakše napasti pješaka na c-liniji. Figure mogu postati slabe kad su posvećene odbrani zaostalog pješaka s obzirom na to da ih ta obaveza sprečava da budu korištene za druge zadatke.
U praksi
U modernim teorijama otvaranja postoji nekoliko otvaranja u kojima jedan od igrača namjerno "proizvodi" zaostalog pješaka u zamjenu za neku drugu prednost, kao što je inicijativa ili bolji razvoj figura. Izvrstan je primjer za to Svešnjikovljeva varijanta Sicilijanske odbrane.
Wado-Ryu
Wado-ryu ili Wadoryu (和道流) je jedan od najvećih stilova karatea u svijetu (među šest najvećih tj. Šotokan, Wadoryu, Šito-Ryu, Goju Ryu, Kyokushin, i Kenpo).
Porijeklo i filozofija
S površine Wado-ryu izgleda veoma slično drugim stilovima kao što je Šotokan. Međutim, postoje neke važne razlike. Može se tvrditi da je Wado-ryu stil Điu-đice a ne Okinavljanskog karatea. Kada je prvi put registrovan sa Japanskim Dai-Nippon-Butoku-Kai 1938-e stil je nosio naziv Shinshu Wadoryu Karate-Jujutsu, ime koje reflektuje hibridnu prirodu Wado-a. Wado-ryu'ov osnivač Hironori Ohtsuka je već bio licenciran praktičar Shindo Yoshin Ryu-a i Yoshin Koryu Jujutsu-a kada je prvi put sreo okinavljanskog karate majstora Funakošija.
Tehnike
Stavovi : Kihon waza, Shisei
Udarci rukom : Kihon waza, Ken & Shuto
Blokovi : Kihon waza, Uke waza
Udarci šakom : Kihon waza, Tsuki waza
Nožni udarci : Kihon waza, Keri waza
Kombinacije : Kihon waza, Renraku waza
Võru
Võru jest grad i opština u jugoistočnoj Estoniji. Glavni je grad okruga Võrumaa i središte župe Võru.
Wado-Ryu
Različita Wado imena
• Puno ime Wadokai-a na engleskom je Japan Karatedo Federation Wadokai.
Võru
Historija
Võru je osnovan 21. augusta 1784, na zahtjev ruske carice Katarine II, po nalogu generalnog guvernera Rige grofa George Brownea, na mjestu nekadašnjeg posjeda Võru kao središta novog okruga.
Wado-Ryu
Različita Wado imena
• Na japanskom se zove Zen Nihon Karatedo Renmei Wadokai.
Võru
Geografija i klima
Grad se nalazi na obali jezera Tamula. Võru ima vlažnu kontinentalnu klimu (Dfb prema Köppenovoj klasifikaciji klime) sa toplim ljetima i hladnim zimama. Võru ima jednu od najkontinentalnijih klima u Estoniji: obje temperature su 35,6 °C, što je najviša temperatura ikada zabilježena u zemlji i −43,4 °C, što je vrlo blizu najnižoj temperaturi ikada zabilježenoj u zemlji (nakon Jõgeve). Padavine su obično veće od ranog ljeta do kasne jeseni, a manje od kasne zime do ranog proljeća.
Kultura
Võru folklorni festival se održava svake godine u Võru u julu od 1995.
Gorica (Zenica)
Gorica je naseljeno mjesto u gradu Zenici, Bosna i Hercegovina. Naselje Gorica je okruženo brdima: Bitovlje (678 m), Grašnica (772 m) i Janjički vrh (812 m). Nalazi se na nadmorskoj visini 400–450 m.
Geologija
Tlo je nastalo u doba alpinskog nabiranja u oligomiolenu, a to se vidi po pragovima i koritu rijeke Bosne, u narodu poznate kao police i one se nalaze s obje strane rijeke Bosne oko sela Gorica. Klima je umjereno-kontinentalna, ali je prisutan i utjecaj hladnijih vazdušnih masa dolinom rijeke Lašve, kod njenog ušća u rijeku Bosnu. U tlu je velikim dijelom zastupljen laporac. Veća vodena površina je rijeka Bosna sa suženjima i klisurom, gdje se nalaze i poznati slapovi.
Historija
Iz predhistorijskog perioda nema podataka. Jedino se sa većom sigurnošću može reći da je pored sela (lokalitet Kose) prolazio rimski put od Salone do Srebrenice. U srednjem vijeku naselje Gorica se vjerovatno zvalo Krstjanska Gora (bilo je pod utjecajima bogumilske crkve), jer je u blizini naselje Janjići, u kojem je stolovao vrhovni poglavar cijele bosanske bogumilske crkve.
Prve godine nakon ulaska Turaka u Bosnu i padom Bosne pod njihovu upravu, podiže se džamija u Janjićima, što je imalo veliki utjecaj na upoznavanju sa islamom kako stanovnika Janjića tako i stanovnika iz susjednih sela (Gorica…). Prema turskom popisu (popis deftera Bosanskog sandžaka) iz 1489. god. u okviru nahije Brod spominju se brojna naselja iz okoline Zenice, među njima i Gorica. Od 114 naselja spomenutih iz nahije Brod, Gorica se spominje na 19. mjestu. U to vrijeme uzgajalo se: grožđe (vinogradi) razno voće, orah, pšenica, ječam, proso, zob i slično.
Edward Teller
Edward Teller (15. januar 1908. - 9. septembar 2003.) je bio američki fizičar mađarskog porijekla. Radio u atomskoj laboratoriji u Los Alamosu i smatra se izumiteljem američke hidrogenske bombe.
Kao Jevrej emigrirao je u SAD 1930. godine, i bio je jedan od prvih članova Projekta Manhattan koji je pokrenut sa ciljem razvijanja atomske bombe. U ovom periodu se snažno zalagao za razvoj oružja baziranih na fuzijskoj reakciji. Nakon priznanja o kontraverznoj ulozi u svjedočenju protiv kolege Roberta Oppenheimera doživio je osudu javnosti, ali je i dalje imao podršku vlade SAD i vojnog vrha. Bio je koosnivač Lawrence Livermore National Laboratory, i bio je direktor te institucije, kao i zamjenik direktora mnoge godine.
Wado-Ryu
Različita Wado imena
• U današnje doba, puno ime Wadoryu-a je Wadoryu Karatedo Renmei.
Võru
Sport
Võru je dom Võru stadiona, domaćeg terena II lige nogometnog tima Võru JK.
Transport
Evropska ruta E263 je glavna veza s ostatkom Estonije. Ostali putevi povezuju Võru sa Põlvom, Räpinom, Antslom i Valgom. Željeznička pruga Valga – Pechori, koja prolazi kroz Võru, trenutno je neaktivna. Željeznička stanica Võru nije korištena od 2014.
Vojska
Võru je dom vojne baze Taara, sjedišta pješadijskog bataljona Kuperjanov.
Gradovi pobratimi
Võru je pobratimljen sa:
Tolsti Vrh pri Ravnah na Koroškem
Slovenija:
Galapagoska ostrva
mini|desno|277p|Arhipelag Galápagos
mini| Arhipelag Galápagos Galapagos Ostrva su grupa od dvanaest vulkanskih ostrva i brojnih stijena koje se nalaze na udaljenosti od oko hiljadu kilometara od obale Ekvadora. Oni čine dvanaestu oblast Ekvadora, poznatu kao oblast Kolon (Colon).
Površina ostrva je 3.086 kvadratnih milja što je oko 7.993 kvadratnih kilometra. Samo dva od ovih ostrva su naseljena: Izabela (Isabella), nejveće u toj grupi ostrva, i San Kristobal (San Cristobal). Ostrva su brdovita, uzdižu se do visine od 1200 metara i na njima se nalazi nekoliko aktivnih vulkana.
Ajnalikavački sporazum
Pozadina
Osmanlijsko Carstvo izgubilo je Krimski Kanat, koji je bio zavisan od Osmanlija od 1478, te prema odredbama Kučukkajnardžijskog mira iz 1774. Krimski kan Devlet IV apelovao je na osmanlijsku Portu da obnovi zavisnost regije, što je prijedlog koji nije bio moguć pod uvjetima Kučukkajnardžijskog mira. Ruska vlada prisilila je Devleta IV da abdicira nakon što je čula za njegove molbe Osmanlijama i zamijenila ga je kanom kojim su mogli bolje upravljati, Šahinom Girajem. Osmanlije su proglasile rusku intervenciju na Krimu protivnom odredbama Kučukkajnardžijskog mira.
Sporazum
Uz francuskog ambasadora, koji je djelovao kao posrednik, dva carstva potpisala su Ajnalikavački sporazum kako bi riješili tekuće tenzije na Krimu. Uvjeti sporazuma bili su:
Posljedice
Ruska carica Katarina II planirala je aneksiju Krima, ali je bila svjesna mogućih posljedica. Ušla je u pregovore sa Švedskom koji su osigurali da Švedska neće ući u savez s Osmanlijama u slučaju ruske aneksije Krima. Rusija je konačno anektirala Krim 1783.
Poluotvorena linija
U šahu, poluotvorena linija jeste linija na kojoj su pješaci samo jedne boje. Ona može poslužiti kao linija za napad za topa ili damu. Poluotvorenu liniju koristi igrač koji nema svog pješaka na njoj.
Cilj mnogih otvaranja, poput Sicilijanske odbrane, jeste da se pozicija zakomplicira. U glavnoj varijanti Sicilijanke, 1.e4 c5 2.Sf3 d6 (ili 2...e6 ili 2...Sc6) 3.d4 cxd4 4.Sxd4, bijeli stječe poluotvorenu d-liniju, ali crni ga može pritisnuti po poluotvorenoj c-liniji.
Razaranje pješačke strukture česta je tema u pozicijama s poluotvorenim linijama jer udvojeni ili izolirani pješaci mogu napraviti poluotvorenu liniju.
Primjer
Partija Loek van Wely–Judit Polgár (Hoogeveen, 1997) demonstrira snagu poluotvorenih linija u napadima. Uprkos tome što ima pješaka manje od bijelog, činjenica da crna ima 2 snažne poluotvorene linije (njen top na f-liniji i dama na g-liniji) daje joj dobitnu prednost.
Crna je odigrala 30...Txf2+! i bijeli je predao, predvidjevši 31.Txf2 Dxg3+ 32.Kf1 Dxf2#.
Lušnica (Trebinje)
Lušnica je naseljeno mjesto u gradu Trebinju, Bosna i Hercegovina.
Kotar Kalmar
Kotar Kalmar (švedski: Kalmar län) je kotar na jugu Švedske. Glavni grad kotara je Kalmar.
Geografija
Kotar Kalmar se graniči sa kotarima Östergötland, Jönköping, Kronoberg i Blekinge. U sastav kotara ulazi ostrvo Öland, koje je najmanja pokrajina Švedske, te istočni dio pokrajine Småland. Sjeverni dio kotara je bogat malim jezerima i starim selima. U kotaru se nalaze dva nacionalna parka, 14 zaštićenih prirodnih područja i oko 100 prirodnih rezervata.
Općine
mini|270p|Općine kotara Kalmar
Historija
Kotar Kalmar je osnovan 1634. godine prilikom podjele Švedske na kotare, ali tek u 18. vijeku je dobio svoje sadašnje granice. Sve do 1970. kotar je bio podijeljen na dva dijela: Kalmar läns norra landsting (sjeverna skupština kotara Kalmar) sa Västervikom kao glavnim gradom i Kalmar läns södra landsting (južna skupština kotara Kalmar) sa Kalmarom kao glavnim gradom. Ali Kalmar je i dalje bio glavni grad cijelog kotara sa kotarskom upravom i kotarskim načelnikom. Razlog ovoj podjeli je bila gustoća naseljenosti, a i rivalitet koji je vladao između gradova Kalmar i Västervik. Zbog svog strategijskog položaja pored Baltičkog mora, blizine ostalih baltičkih država te razvoja brodarstva i trgovine, od velike je važnosti bilo koji će grad biti glavna luka pokrajine Småland.
Stanovništvo i privreda
mini|270p|Ölandsbron, most koji spaja Kalmar i Öland U kotaru živi 233.999 stanovnika na površini od 11.171 km2 i jedan je od pet kotara s najmanjom stopom naseljenosti.
Kotar je dugo vremena bio siromašan i zaostao u poređenju sa ostalim dijelovima pokrajine Småland. Stopa raseljenosti je bila među najvećim u ovom kotaru. Glavni razlozi emigracije su bili neprofitabilna sitna zemljoradnja i siromaštvo. 1880. godine kotar je imao 245.000 stanovnika, cifra koja još uvijek nije prekoračena (2005. broj stanovnika je iznosio 234.000).
Ostrvska pokrajina Öland bila je ka putu do totalnog raseljenja, sve do otvorenja mosta Öland 1972. godine. Povezivanjem Kalmara i Ölanda putem mosta došlo je do izgradnje kalmarskih predgrađa Färjestaden, Borgholm i Mörbylånga.
Industrijalizacija je kasno počela, a bila je i slaba. Danas su najrazvijenije mašinska industrija, šumarstvo i jednim dijelom poljoprivreda duž većih rijeka. Najbolje je razvijena teška industrija u lučkom gradu Oskarshamn, gdje se nalaze poznate kompanije Scania (proizvodnja kamiona i autobusa) i OKG (nuklearni reaktori).
Ustanova Bethel
thumb|Ustanova Bethel Ustanova Bethel (Anstalt Bethel) je bolnica za osobe sa epilepsijom, mentalnom retardacijom ali i stare za ljude mlade ljude sa socijalnim problemima i za beskućnike.
Tokom nacističke ere osoblje Ustanove je bilo uglavnom protiv nacističkog programa eutanazije T-4. Hitler je 1940. naredio ubijanje gasom svih bolesnika. Upravnik bolnice, pastor Friedrich von Bodelschwingh je odbio naređenje:
Tolsti Vrh (čvor)
Slovenija:
Ustanova Bethel
Historija Bethela
12. februara 1866. su biznismeni u Bielefeldu kupili farmu ,,Steinkampsche Staette" u Kantensiektalu. Preliminarni komitet je na sastanku u hotelu u Dortmundu 2. aprila 1867. usvojio rezoluciju o osnivanju Ustanove Bethel. Farma u Kantensieku je postala prva zgrada Ustanove. Pastor Simon iz Bensberga je postavljen za upravnika, a za učitelja je postavljen Mr. Unsoeld. Zgrada je nazvana ,,Eben-Ezer", što znači kamen-koji-pomaže. Prva grupa epileptičara (Adolf Strate iz Dortmunda, Gustav Moersch iz Neuwieda i August Duening iz Bielefelda.) je primljena 14. oktobra 1867. Prvi pravilnik je 22. juna 1868. dobio kraljevsko odobrenje. U Bielefeldu u ulici Kreuzstrasse je 31. marta 1869. otvorena kuća gdje su đakonese radile kao socijalne radnice.
Pogledajte i hroniku Ustanove Bethel.
Struktura
Ustanova Bethel se sastoji od:
Ove fondacije du direktno i indiretno vlasnici drugih kompanija (mbH), od kojih je većina neprofitna (gGmbH). Glavne investicije su:
Rad sa ljudima koji umiru
Bethel također pomaže i ljudima koji umiru (Hospizarbeit, ako neko zna adekvatniji bosanski prevod). Cilj je da se ljudima koji umiru obezbijedi dostojanstven život do smrti. Bethel ima ustanove za njih u Bielefeldu, Dortmundu, Berlin-Lichtenbergu, Leipzigu i ustanova za djecu koja umiru ,,Lavlje srce" (Löwenherz) u Syke-u. Postoje i mjesta za autistične osobe i za osobe koje se oporavljaju poslije nesreće ili ozbiljene bolesti.
NGC 6729
NGC 6729 (također poznat kao ESO 396-N*15) je emisijska i odrazna maglina i nalazi se u sazviježđu Južna kruna. Prvo otkriće je napravio Johann Friedrich Julius Schmidt 15. juna 1861. godine.
NGC 2292
NGC 2292 (također poznat kao ESO 490-48, MCG -4-16-22 i PGC 19617) je prečkasta spiralna galaksija koja je udaljena oko 94 miliona sg od Zemlje i nalazi se u sazviježđu Veliki pas. Najveći prečnik je 4,00 (109 hiljada sg) a najmanji 3,5 uglovnih minuta (95 hiljada sg). Prvo otkriće je napravio John Frederick William Herschel 20. januara 1835. godine.
NGC 6729
Najbliži NGC/IC objekti
Sljedeći spisak sadrži deset najbližih NGC/IC objekata.
NGC 2292
Najbliži NGC/IC objekti
Sljedeći spisak sadrži deset najbližih NGC/IC objekata.
NGC 592
NGC 592 je dio galaksije i nalazi se u sazviježđu Trokut. Prvo otkriće je napravio Heinrich Louis d'Arrest 2. oktobra 1861. godine.
Najbliži NGC/IC objekti
Sljedeći spisak sadrži deset najbližih NGC/IC objekata.
Tolsti Vrh pri Ravnah na Koroškem–del (Ravne na Koroškem)
Tolsti Vrh pri Ravnah na Koroškem–del je naseljeno mjesto u sastavu općine Ravne na Koroškem, regija Koruška, Slovenija. Dio je naselja Tolsti Vrh pri Ravnah na Koroškem, koje je administrativnim granicama podijeljeno na dva naselja: Tolsti Vrh pri Ravnah na Koroškem–del (općina Dravograd) i Tolsti Vrh pri Ravnah na Koroškem–del (općina Ravne na Koroškem).
Geomorfologija Sjeveroistočne Bosne
Geomorfologija Sjeveroistočne Bosne se odnosi na područje sjeveroistočne Bosne čija površina iznosi oko 5500 km2, a geografske granice područja čine: sa sjevera rijeka Sava, sa istoka topografska vododjelnica drinskog i savskog sliva, sa juga vododjelnica između sliva Drinjače i Spreče odnosno Krivaje i Spreče, te sa zapada rijeka Bosna do pred Modriču odakle granica ide istočnim padinama Vučjaka do Save.
Geomorfološke odlike
Područje sjeveroistočne Bosne odlikuje se složenom geomorfološkom građom, koja je u direktnoj vezi sa litološkim sastavom i tektonskom evolucijom terena. Obzirom na značajne tektonske pokrete u bliskoj geološkoj prošlosti, reljef nosi u značajnoj mjeri inicijalna tektonska obilježja i u osnovi je mlad, sa aktivnim morfogenetskim procesima na većem dijelu terena.
Na osnovu geneze izdvojeni su sledeći tipovi reljefa:
Fluvio-akumulacioni reljef
Karakterističan je za šamačko-brčansku Posavinu, Semberiju, gornje Sprečko polje, a duže većih tokova zalazi u brdsko-planinsko područje. To su uglavnom aluvijalne ravni rijeke Save, Bosne, Spreče i dr. Blago su nagnute prema tokovima. U njima, naročito u šamačkoj Posavini i dijelovima Semberije, česte su manje depresije koje predstavljaju napuštena riječna korita.
Dolinu rijeke Bosne karakterišu naizmjenična suženja i proširenja. Proširenja su vezana za terene od dijabaz-rožnačke formacije i tercijarnih klastičnih stijena, a suženja za karbonatne i magmatske stijene.
Fluvio-erozioni reljef
Karakterističan je za terene izgrađene od tercijarnih sedimenata na Majevici, Trebavi, Vučjaku i obodu Sprečkog polja. Ovaj tip reljefa nastao je erozijom brojnih tokova. Karakterišu ga složeni morfometrijski odnosi.
Kultura Sjedinjenih Američkih Država
Kultura Sjedinjenih Država je imala ogroman utjecaj na svijet. Američka muzika je poznata širom svijeta. Čuveni stilovi Jazz i Blues su oba iz Sjedinjenih Država, a Amerikanci su imali veliki utjecaj na Rock and roll muziku.
Geomorfologija Sjeveroistočne Bosne
Fluvio-erozioni reljef
Pozitivna tektonska kretanja, fizičko-mehanička svojstva stijena i hidrogeološke odlike pogoduju razvoju fluvijalno-denudacionih procesa. Uslijed ovih procesa stvara se nesklad između ugla nagiba padina i fizičko-mehaničkih svojstava geoloških sredina, pa zbog toga često dolazi do gravitacionog kretanja na dolinskim stranama rijeka. Ovi gravitacioni procesi daju posebna obilježja morfološkoj građi padina i predstavljaju značajan morfogenetski faktor.
Kultura Sjedinjenih Američkih Država
Američki filmovi su također izuzetno popularni u svijetu. Čuveni Hollywood se nalazi u Los Anđelesu.
Tolsti Vrh pri Ravnah na Koroškem–del (Ravne na Koroškem)
Stanovništvo
Na popisu stanovništva 2011. godine, Tolsti Vrh pri Ravnah na Koroškem–del je imao 908 stanovnika.
Geomorfologija Sjeveroistočne Bosne
Karstno-erozioni reljef
Karakterističan je za manje dijelove terena izgrađene od karbonatnih stijena. Veće površine su na južnom dijelu istražnog područja, nešto manje u široj okolini Doboja, Gračanice i Gradačca. Najčešći morfološki oblici su vrtače, ljevkastog tipa, često zastrvene ilovačom.
Kultura Sjedinjenih Američkih Država
Sjedinjene Države imaju preko 4 000 univerziteta, a neki poput Harvarda i Yalea su među najčuvenijim i visokoobrazovnim institucijama na svijetu. Mnogi poznati pisci i naučnici, poput Mark Twaina i Thomasa Edisona su bili Amerikanci.
Geomorfologija Sjeveroistočne Bosne
Hipsometrija i morfometrija područja
U hipsometrijskom i morfometrijskom pogledu razvijaju se sledeći tipovi reljefa:
Ravničarski reljef
Zahvata zaravnjene dijelove terena, visine do 220 m u sjevernom dijelu, a u Sprečkom polju do 300 m. Ovaj tip reljefa uglavnom je vezan za prostrane riječne doline i fluvio-limničke terase. Ove nizije su blago nagnute ka riječnim tokovima Save, Bosne, Tinje, Toliše, Spreče i dr.
Brdski reljef
Ovaj reljef čine dijelovi terena visine do 500 m. On predstavlja prijelaz iz ravničarskog u oblast niskih planina. Karakteriše ga, sjeverno od Spreče, zaobljena morfologija ispresijecana mnogobrojnim tokovima sa širokim dolinama, dok je u južnom dijelu, zbog drugačijeg geološkog sastava, manje tokova, doline su uže a nagibi padina strmiji.
Niskoplaninski i srednjeplaninski reljef
Razvijen na dijelovima terena od preko 500 mnv. Zahvata najviše dijelove Ozrena, Konjuha, Javornika, Majevice i Trebave. Samo je nekoliko vrhova od preko 1000 mnv (Konjuh 1328, Zidina 1180, Ravni bor 1125, Ravno brdo 1121 i Polomno brdo 1110) koji su uglavnom na južnom dijelu istražnog područja. U središnjem dijelu područja je najmarkantniji greben Majevica kojeg karakteriše blago zaobljeni reljef. Južni i jugozapadni dio karakteriše velika izdijeljenost i razuđenost reljefa sa razvijenim savremenim egzogeno-geološkim procesima.
IC 497
Najbliži NGC/IC objekti
Sljedeći spisak sadrži deset najbližih NGC/IC objekata.
NGC 3756
NGC 3756 (također poznat kao IRAS 11340+5434, MCG 9-19-134, PGC 35931 i UGC 6579) je prečkasta spiralna galaksija koja je udaljena oko 61 miliona sg od Zemlje i nalazi se u sazviježđu Veliki medvjed. Najveći prečnik je 4,20 (74 hiljade sg) a najmanji 2,1 uglovnih minuta (37 hiljada sg). Prvo otkriće je napravio John Frederick William Herschel 14. aprila 1789. godine.
Najbliži NGC/IC objekti
Sljedeći spisak sadrži deset najbližih NGC/IC objekata.
Električni orgazam
Električni orgazam je rok-grupa iz Beograda.
Bend je osnovan 13. januara 1980, nakon koncerta grupe Leb i sol. U kafani "Mornar" grupu su osnovali Srđan Gojković Gile, Ljubomir Jovanović Jovec (bivši bubnjar i gitarista grupe Hipnotisano pile) i orguljaš Ljubomir Đukić. Početkom 1981. sa beogradskim grupama Idoli i Šarlo akrobata snimili su zajednički album Paket aranžman na kojem su se predstavili sa pjesmama "Krokodili dolaze", "Zlatni papagaj" i "Vi". Paket aranžman se smatra jednim od najboljih i najvažnijih albuma tadašnje jugoslovenske rok-scene, koji je započeo novi val.
Električni orgazam je objavio 12 studijskih, 7 uživo i 3 kompilacijska albuma u više od 30 godina postojanja.desno|mini| Srđan Gojković - Gile na koncertu [[Rimtutituki u Beogradu.]]
Fosili
Fosili ili okamine (na latinskom, fossus, što znači "iskopan") jesu mineralizirani ili drukčije sačuvani ostaci ili druge vrste tragova i otisaka (poput tragova stopala) životinja, biljaka i drugih organizama. Budući da se fosili nalaze u stijenama i sedimentnim stratama, također su poznati i pod nazivom fosilni zapisi. Proučavanjem fosila bavi se paleontologija.
Fosili su uglavnom tragovi ostataka samog organizma. Međutim, oni također mogu biti tragovi koje je organizam ostavio za sobom dok je još uvijek bio živ, kao ostaci stopala ili izlučevine dinosaura ili reptila. Ovi tipovi fosila zovu se fosilni tragovi, za razliku od fosila tijela. Konačno, život iz prošlosti može za sobom ostaviti podatke koji se ne mogu vidjeti, ali se, pak, mogu zapaziti u obliku hemijskih tragova.
mini|250p|Fosil organizama Tentaculiti iz [[devon (geološko razdoblje)|devona pronađen u Marylandu. Procjenjuje se da su ovi zagonetni organizmi, koji su imali školjkaste ljuske, živjeli prije oko 360 miliona godina.]]
Najstariji poznati strukturirani fosili najvjerovatnije su stromatoliti.
Provodni fosili
To su fosili životinja koje su kratko živjele u tačno određenom periodu, ali na širokom području. Ovakvi fosili koriste se za određivanje starosti stijena. Dobar primjer jest rod Paradoxides, koji je živio u vrijeme kambrija na velikom prostoru.
Facijesni fosili
Ovo su fosili koji služe za određivanje uvjeta koji su vladali u datom području, kao što su slanost, temperatura, pritisak, količina svjetlosti itd.
Živi fosili
"Živi fosili" jest izraz koji se koristi za žive vrste koje blisko podsjećaju na vrste poznate na osnovu fosilnih podataka, pa, prema tome, izgledaju kao fosil koji je "oživio".
Softver otvorenog koda
mini|desno|225p Softver otvorenog koda odnosi se na softver čiji je izvorni kod dostupan unutar "open source" license svim korisnicima koji mogu mijenjati, prepravljati i poboljšavati njegov sadržaj. To znači da uz 'open source' programe dolazi i čitav izvorni kod u nekom programskom jeziku, pa se može i mijenjati sam program. Ovo nije slučaj sa plaćenim softverom.
Izvještaj iz 2008. godine je utvrdio da je model poslovanja zasnovan na softveru otvorenog koda uštedio krajnjim korisnicima oko 60 milijardu američkih dolara.
Open source licenciranje
Open source licenciranje određuje prava, povlastice i ograničenja korisnika licence. Kao što je slučaj i sa drugim vrstama licenci, korisnik se mora pridržavati uslova licence kako bi imao pravo koristiti povlastice koje ona nudi. U slučaju open source licenci, povlastice su korištenje, mijenjanje i proslijeđivanje softvera. Licence softvera zatvorenog kôda dozvoljavaju korištenje softvera, a po pravilu zabranjuju pokušaje izmjene programa. Uslovi redistribucije, odnosno proslijeđivanja programa zavise prvenstveno od cijene programa.
Neki primjeri open source licenci uključuju Apache License, BSD license, GNU General Public License (GPL), GNU Lesser General Public License (LGPL), MIT License, Eclipse Public License i Mozilla Public License (MPL). Organizacija pod nazivom "Inicijativa otvorenog softvera" (en. Open Source Initiative) reguliše licence za otvoreni softver. Sve odobrene open source licence se mogu pronaći i pročitati na web stranicama ove organizacije.
Nisu sve open open source licence međusobno kompatibilne. To znači da proizvođači otvorenog softvera ne mogu uvijek koristiti tuđi kôd bez obzira na to što je on pokriven open source licencom. Naprimjer, kôd iz GPL licenciranog softvera se može koristiti u drugom softveru samo pod uslovom da je finalni proizvod također pokriven GPL licencom. Ovakve licence se, radi svoje prirode, nazivaju viralnim.
Suprotno funkcioniše BSD licenca, koja nema zahtjeva od korisnika po pitanju licenciranja budućih proizvoda. Implicira se da svako može uzeti otvoreni softver pod ovom licencom, preimenovati ga i distribuirati ga po željenim uslovima (što uključuje i naplatu softvera).
Pokret otvorenog softvera
Pokret otvorenog softvera je većinom podržan od strane velikog broja programera, naučnika i ostalih računarskih korisnika koji zagovaraju neograničen pristup izvornom kodu nekog programa. Besplatni softver i otvoreni softver su slični ali ne isti pokreti, iako su osnovani sa sličnim namjerama. Zagovornici otvorenog softvera su mišljenja da je njihov način superiorni od zatvorenog softvera, te da su u mogućnosti zajedničkim i neograničenim radom napraviti program bolji nego kod zatvorenih projekata. Prema open source advokatima, oko 90% računarskih programera se slaže s tim da se softver ne prodaje direktno, već da se softver osmišljava za druge namjene koje bi koristile samom korisniku, uostalom vrijednost programa se mjeri po njegovoj korisnosti nego po tržišnoj cijeni i uspjehu. Prema zagovornicima open source softvera to je budućnost računarstva jer bi time ponudili svo znanje drugim postojećim i potencijalnim programerima.
Primjeri otvorenog softvera
Danas postoji mnogo otvorenih softvera koji obuhvataju skoro svaku vrstu softvera danas kao što su obrađivači teksta (OpenOffice.org), antivirusni programi (ClamAV), internet pretraživači (Mozilla Firefox), email klijente (KMail), obrađivač filma (VirtualDub), prikazivači filma (Media Player Classic), 3D grafički program za modeliranje (Blender 3D), obrađivači zvuka (Audacity), program za sažimanje podataka (7-Zip) kao i čitavi operativni sistemi (Linux, BSD/UNIX itd.)
Za detaljniji spisak "open source" softvera pogledajte spisak otvorenog softvera.
Miofilament
Miofilamenti su filamenti  miofibrila koji se sastoje od  proteina,poglavito miozina ili aktina. Tipovi mišića su prugasti mišić (kao što su skeletni mišić i srčani mišić), kosi prugasti mišić (nalazi se u nekim beskičmenjacima)   i glatkih mišića. Različiti aranžmani miofilamenta stvaraju različite mišiće. Isprepleteni mišić ima poprečne trake vlaknastih niti. U kosim prugastim mišićima vlakna su nestabilna. Glatki mišići imaju nepravilan raspored filamenata.
Struktura
Postoje tri različite vrste miofilamenata: debela, tanka i elastična vlakna.
Funkcija
Kontraktilna priroda ovog proteinskog kompleksa temelji se na strukturi debelih i tankih niti. Debela nit, miozin, ima dvoglavu strukturu, s glavama postavljenim na suprotnim krajevima molekule. Tokom mišićne kontrakcije, glave miozinskih filamenata pričvršćuju se na suprotno orijentirane tanke aktinske niti i povlače ih klizeći jednu pored druge. Djelovanje vezianja miozina i pokreta aktina rezultira skraćivanjem sarkomera. Kontrakcija mišića sastoji se od istodobnog skraćivanja više sarkomera.
488. p. n. e.
Godina '''488. p. n. e.''' bila je godina predjulijanskog rimskog kalendara. U Rimskom Carstvu bila je poznata kao Godina konzulstva Rutila i Furija (ili, rjeđe, godina 266. Ab urbe condita). Oznaka 488. p. n. e. za ovu godinu se koristila od ranog srednjeg vijeka, kada je kalendarska era Anno Domini postala glavna metoda u zapadnoj Evropi sa označavanje godina.
.jobs
mini|desno|200px|Domena .jobs .jobs je najviša internet domena. Dodjeljuje se striktno web stranicama agencija za zapošljavanje kao i ostalim webstranicama koje sadrže informacije o zaposlenju. Uslovi za zakup ove domene su striktni i domenu je nemoguće automatski zakupiti kao .com, što znači da je potrebno čekati na određena odobrenja. U upotrebi je od 2005 godine.
Society of Human Resource Management (SHRM) je sponzorska organizacija za .jobs. Ovo društvo je najveća svjetska organizacija za upravljanje ljudskim resursima.
Registrator je http://goto.jobs/
Paleontologija
Paleontologija je nauka koja proučava razvoj historije života na zemlji starih biljaka i životinja, zasnivajući se na fosilnim zapisima, tj. podacima o njihovom postojanju sačuvanim u stijenama.
Savremena paleontologija postavlja drevni život u njegov kontekst, proučavajući kako su dugoročne fizičke promjene globalne geografije ("paleografija") i klime ("paleoklima") uticale na evoluciju života, kako su ekosastavi reagirali na te promjene, i zauzvrat promijenili planetarni okoliš, te kako su ti međusobni odzivi uticali da današnju bioraznolikost. Dakle, paleontologija se preklapa s geologijom, proučavanjem stijena i formacija stijena, te s botanikom, biologijom, zoologijom, i ekologijom, disciplinama koje proučavaju živa bića i njihovu interakciju. Palinologija je proučavanje polena, savremenog ili fosilnog.
Glavne grane paleontologije su:
Postoje mnoge podgrane koje se tek razvijaju.
Fosili su već bili poznati primitivnim ljudima i ponekad su ispravno smatrani ostacima drevnih organizama. Organizirano proučavanje paleontologije potiče iz kasnog 18. vijeka.
Ljekova
Ljekova je naseljeno mjesto u gradu Trebinju, Bosna i Hercegovina.
Sarajevski trolejbusi
Sarajevski trolejbusi su trolejbuski sistem u glavnom gradu Bosne i Hercegovine, Sarajevu. Vlasnik trolejbusa je Javno komunalno preduzeće – Gradski saobraćaj Sarajevo, koje ujedno i organizuje javni promet u Sarajevu. Trolejbuska mreža u Sarajevu je otvorena 1984. godine, čime je upotpunila, pored tramvajske mreže gradski promet u gradu.
Historija
100px|desno|mini|Jednokratna karta Sarajevskih trolejbusa iz 1990. godine
Linije
Linije
uništene su u ratu u Bosni i Hercegovini i još nisu obnovljene.
Begunje
Slovenija:
Elhamdulillah
Elhamdulillah u prijevodu na bosanski znači "Hvala Bogu" , ili "Sva zahvala pripada Bogu". Ovo je slično hebrejskom Halelu Yah.
Fraza je prvi put spomenuta u prvom ajetu prve sure u Kur'anu.
Upotreba
Muslimani širom svijeta koriste ovu frazu u mnogim situacijama: